Diari Oficial de la Generalitat Valenciana


Sumari del DOGV 4852, del 29-09-2004 (2004/9849)

ACORD de 10 de setembre de 2004, del Consell de la Generalitat, pel qual es modifica l'objecte social i se separen i anomenen consellers de Seguretat i Promoció Industrial Valenciana, SA.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4852

Data del DOGV
:   29-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9849


Data del document
:   10-09-2004

Organisme emissor
:   Seguretat i Promoció Industrial Valenciana, SA (SEPIVA)

Tipus de document
:   Acord

Anàlisi jurídica

 Descriptors 

:   * Seguretat i Promoció Industrial Valenciana, SA
    * reglament intern
    * consell d'administració
    * empresa pública
    * legislació

ACORD de 10 de setembre de 2004, del Consell de la Generalitat, pel qual es modifica l'objecte social i se separen i anomenen consellers de Seguretat i Promoció Industrial Valenciana, SA. [2004/9849]
  
El Consell de la Generalitat, en la reunió del dia 10 de setembre de 2004, va adoptar l'acord següent:
  
El Consell de la Generalitat, en la reunió del dia 10 de setembre de 2004, constituït en Junta Universal d'Accionistes de l'empresa Seguretat i Promoció Industrial Valenciana, SA, a fi de tractar els assumptes que es corresponen amb els acords que a continuació es transcriuen literalment, amb l'assistència necessària per a poder adoptar vàlidament acords, de conformitat amb el que establix l'article 27 de la Llei 5/1983, de 30 de desembre, de Govern Valencià, i que representa la totalitat del capital subscrit i desemborsat, per unanimitat,
  
ACORDA
  
Primer
  
Modificar l'objecte social que queda redactat com seguix:
  
«Article 4
  
1. La societat tindrà per objecte:
  
1) L'adquisició i la preparació del sòl per a assentaments industrials i de servicis, i també el seu corresponent equipament.
  
2) La realització de les actuacions que, en matèria de preparació del sòl, li encomanen les Administracions Públiques de qualsevol tipus i fins i tot les que convenen amb la iniciativa privada.
  
3) La construcció, l'arrendament i l'alienació de naus i locals industrials o comercials.
  
4) Dins dels objectius de la política industrial definits per la Generalitat, la realització d'actuacions dirigides a la promoció i el manteniment de l'activitat industrial valenciana.
  
5) Adquisició i preparació de sòl per a la instal·lació, la ubicació i la creació d'espais d'innovació, com a instruments d'aproximació entre els agents del Sistema Valencià de Ciència, Tecnologia i Empresa.
  
6) Promoure, executar, gestionar i coordinar infraestructures d'investigació, desenvolupament i innovació, parcs i instituts científics i tecnològics i centres empresarials de desenvolupament i innovació tecnològica.
  
7) Elaboració i difusió d'estudis tècnics sobre la indústria valenciana i la normativa aplicable en matèria d'indústria, energia i mines.
  
8) Funcions d'inspecció tècnica, gestió i control en l'àmbit de la seguretat, qualitat i normativa industrials, quant així ho establisca la Generalitat.
  
9) L'estudi, la detecció, la prevenció, el tractament i la gestió de residus industrials i la resta d'elements o agents que afecten el medi ambient.
  
10) La concessió de crèdits, avals i altres facilitats financeres als fins recollits en els apartats anteriors.
  
2. La societat podrà desenvolupar les activitats integrants del seu objecte social, totalment o parcialment, de manera indirecta, mitjançant la titularitat d'accions o participacions en societats l'objecte social de les quals estiga vinculat amb els seus fins i objectius, i també per mitjà de convenis, concerts o altres formules de col·laboració o associació amb tot tipus d'entitats públiques o privades. Així mateix, podrà constituir als mateixos fins altres societats en les quals participen qualssevol altres entitats públiques o privades i/o persones físiques o jurídiques.
  
En tot el que calga es farà per mitjà dels oportuns professionals amb títol oficial.»
  
Segon
  
De conformitat amb el que disposa l'article 10.1 dels Estatuts de la societat, separar i nomenar els següents consellers:
  
1r. Separar del seu càrrec, com a conseller i president del Consell d'Administració de la societat, el Sr. Miguel I. Peralta Viñes.
  
2n. Nomenar conseller del Consell d'Administració de la societat, pel termini de cinc anys, el Sr. Justo Nieto Nieto, conseller d'Empresa, Universitat i Ciència, amb DNI núm. 85182610-M, amb domicili a Valencia, carrer Colom núm. 32.
  
3r. De conformitat amb el que disposa l'article 10.1 dels Estatuts socials, nomenar president del Consell d'Administració de la societat, a proposta de la Conselleria d'Empresa, Universitat i Ciència, abans Indústria, Comerç i Turisme, el Sr. Justo Nieto Nieto.
  
4t. La representació de la societat l'exercirà conjuntament com a membre del Consell d'Administració, sense perjuí de la delegació de facultats que es poguera produir i del que disposen els estatuts socials.
  
Tercer
  
Sense perjuí del que establixen els articles 108.1 i 109 del Reglament del Registre Mercantil, es faculta el president del Consell d'Administració perquè comparega davant notari i atorgue la corresponent escriptura d'elevació a públic dels acords adoptats, se sol·licita la seua inscripció en el Registre Mercantil, i es demana l'anotació preventiva en el supòsit d'imputació al títol de defectes esmenables i la inscripció parcial quan siga procedent, d'acord amb el que establix l'article 63 del Reglament del Registre Mercantil. La facultat es concedix en els més amplis termes amb vista a l'afectivitat dels acords, i s'estén a la realització dels actes que siguen procedents per a l'esmena dels defectes que pogueren atribuir-se al títol i a la interposició, si és el cas, dels recursos establits en els articles 56 i 66 a 76 del Reglament esmentat.
  
L'acta va ser aprovada per unanimitat.
  
Valencia, 10 de setembre de 2004
  
El vicepresident i secretari del Consell de la Generalitat,